Diari Oficial de la Generalitat Valenciana


Sumari del DOGV 7376, del 07-10-2014 (2014/8936)

Notificació de la sentència dictada en el procediment de guarda i custòdia número 311/2014.
-------------------------------------------------------------------------------------------

### Dades del document

Número de DOGV
:   7376

Data del DOGV
:   07-10-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/8936


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 311/2014. [2014/8936]  
Assumpte civil 000311/2014c  
Juí: família, guarda, custòdia o aliments fill menor no matrimonial no consensuat 000311/2014.  
Part demandant: María Alexandra Ortiz Torres.  
Part demandada: Luis Cristóbal Jaramillo Jiménez.  
Rosa María Parra Mora, secretària del Jutjat de Primera Instància número 24 de València, faig saber que en el juí a què es fa referència s'ha dictat la resolució que té el text que, literalment, és com seguix:  
  
«Que estime la demanda formulada per la procuradora Pilar Iborra Moreno, en nom i representació de María Alexandra Ortiz Torres, contra Luis Cristóbal Jaramillo Jiménez, i declare estimar les peticionades per María Alexandra Ortiz Torres consistents en:  
1. Guarda i custòdia de la filla menor, K.: quedarà davall la guarda i custòdia de la mare, així com l'exercici exclusiu de la pàtria i potestat de la filla menor.  
2. Pensió d'aliments: el pare contribuirà amb la suma de 100 euros mensuals, quantitat que serà ingressada pel senyor Jaramillo en el compte bancari designada per la senyora Ortiz, dins dels primers cinc dies de cada mes. Pensió que serà incrementada anualment conforme a l'índex de preus al consum.  
3. Gastos extraordinaris (escolars, sanitaris) satisfets per mitat per ambdós progenitors prèvia presentació de les factures.  
Cada part pagarà les costes processals produïdes a instàncies seues i les comunes a mitges.  
Mode d'impugnació: per mitjà de recurs d'apel·lació davant d'este jutjat, no obstant això, es durà a efecte el que s'ha acordat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (art. 458 LEC). Haurà d'efectuar-se la consignació de 50 euros en el compte del jutjat 4584-0000-02 € número del procediment amb quatre dígits - dos últims números de l'any, en l'oficina Banesto, segons disposa la Llei Orgànica 1/2009, de 3 de novembre, i s'acreditarà esta consignació, exceptuant-ne el cas d'aquells litigants que tinguen el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència, que pronuncie, mane i firme.  
Concorda amb el seu original a què em remet, i complint allò que s'ha ordenat, expedisc i firme este edicte.  
València, 24 de setembre de 2014».  
  
Atés que es desconeix el domicili o residència actuals de la part demandada, per Sentència de 17 de setembre de 2014, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar este edicte en el Diari Oficial de la Comunitat Valenciana, per a portar a efecte la diligència de notificació.  
  
  
València, 24 de setembre de 2014.- La secretària judicial: Rosa María Parra Mora.